Madmuin Hasibuan

Mayor Madmuin Hasibuan, segghut èèjhâ Matmuin Hasibuan bân èkennal mènangka M. Hasibuan: (1922 – 1961), iya arèya sorang politikus bân tokoh militer Inḍonèsia.M. Surjaya, Abdullah. “Kisah Mayor Madmuin Hasibuan, Pahlawan Bekasi Terlupakan Pernah Jadi Trget Pembunuhan PKI”. Sindo News. 2022-11-12. aksès 2024-02-25.

 Kaoḍiân Awwâl 
Lahèr è Huta Paḍang ka taon 1992, Hasibuan èlahèraghi ḍâri pasangan H. Muhammad Yunus bân Dorima Siregar. Dhibi’en areya ana’ sè nomer ḍuwâ’ḍâri ennâm satarètanan. Eppa’an arèya sorang toko aghâma. È bâkto ghi’nguḍâna, dhibi’en toman ètemmuni ta’ apasa salama bulân Ramadhan sareng bapa’an bân dhibi’en ollè okoman  yakni ta’ èberri’ih ngakan salama tello’ arè ros-terrosân. È bâkto pendudukan jeppang, dhibi’en alako è Pelabhuwân Relawan.Verelladevanka Adryamarthanino dan Widya Lestari Ningsih. “Gerakan Bawah Tanah pada Masa Pendudukan Jepang”. Kompas. 2022-02-11. aksès 2024-02-25.

Dhibi’en pas alako dhâddhi manḍor è Pelabhuwân Tanjhung Priok. Dhibi’en hadir dâlâm proklamasi kemerḍekaan è Jhâlân Pegangsaan Tèmor No. 56.Verelladevanka Adryamarthanino dan Widya Lestari Ningsih. “Tokoh yang Hadir pada Acara Pembacaan Teks Proklamasi”. Kompas. 2022-02-15. aksès 2024-02-25.

 Revolusi Nasional Inḍonèsia (1945 – 1949) 
Samarèna èdiriaghi BKR Jakarta sarèng Moeffreni Moe’min ka tangghâl 27 Agustus 1945, Hasibuan abhârâng sarèng R.E. Martadinata èpèlè dhâddhi komanḍan sektor bâgiyân Jakarta ḍâjâ polana dhibi’en apal bâgiyân pelabhuwân Tanjhung Priok. Èbâkto BKR Laut Pusat èḍiriaghi ka tangghâl 10 Sèptèmber 1945, BKR Jakarta Ḍâjâ sè èpimpin Hasibuan bân Martadinata apolong ka BKR Laut.Aswab Nanda Pratama dan Bayu Galih. “Hari Ini dalam Sejarah: BKR Laut Dibentuk, Cikal Bakal TNI AL”. Kompas. 2018-09-10. aksès 2024-02-25.

Ka tangghâl 6 Oktober 1945, saarè samarèna BKR Laut aobe dhâddhi TKR Laut, Hasibuan amimpin pasukannah kaangghuy nyerrang pasukannah NICA bân sekutu è Jâmbât Kali Kresek sè èbhânto sareng pasukan bâlâ bhântoan dâri plosok dâjâ Jakarta bân Bekasi bân pertempuran panèka alangsung kalabân sangèt. Kalagghuk arèna, Hasibuan bân pasukanna ngallè ka Marunda, Ujungmalang, Kampong Muara bân Babelan samarèna èserrang sareng pesawat  P-40 Warhawkn Sekutu.

Saḍâpa'an ka Babelan, Hasibuan asekutu sareng Laskar Hisbullah pimpinan Noer Ali.Verelladevanka Adryamarthanino dan Nibras Nada Nailufar. “Kiai Haji Noer Ali: Kiprah dan Perjuangannya”. Kompas. 2021-07-01. aksès 2024-02-25. Dhibi'en kèya amimpin pasukan sè kabânynyak an dâri suku Batak sè lokasina bâdâ èsekitar delta Songai Citarum. Dhibi'en kèya majhâghâ markas è Kampong Muara Babakan.

Ka tangghâl 29 Nopèmber 1945, pasukan TKR Laut sè èpimpin Hasibuan abhârâng bân TKR Batalyon V Bekasi bân Laskar Hisbullah pimpinânna Noer Ali noro’ atempor sangèt bân NICA è kampong Sasak Kapuk.Firmansyah, Wahab. “KH Noer Ali Pimpin Peperangan di Pondok Ungu”. Sindo News. 2014-12-23. aksès 2024-02-25. Pas, dhibi’en abhârâng bân Wedana Tanjhung Priok, Hindun Witawinangun ètangkâp sarèng NICA ka tangghâl 5 Ḍèsèmber 1945 bân èpamaso’ ka Kamp Polonia.

Salama ètahan è Kamp Polonia, Hasibuan èsèksa sareng NICA sampek dhibi’en tèbâs ka-loka. Pas, dhibi’en èbèbas aghi sareng NICA ka tangghâl 15 Ḍèsèmber 1945 samarèna èdhessek sareng ca-kancana sè ngancâm ta’ bhâkal makosong Tanjhung Priok mon NICA ta’ abèbas aghi Hasibuan.Verelladevanka Adryamarthanino dan Nibras Nada Nailufar. "Pertempuran Ambarawa: Latar Belakang, Tokoh, Akibat, dan Akhir”. Kompas. 2021-05-22. aksès 2024-02-25. Samarèna èbèbas aghi, Hasibuan ngallè markas ka Karang Congkok.

Pasukan Hasibuan èserrang sareng Kapal Bâlândhâ è ojung Karawang ka tangghâl 22 Agustus 1946 sampe’ dhibi’en arassa ce’ dhesseke.Verelladevanka Adryamarthanino dan Tri Indriawati. “Peristiwa Pembantaian Rawagede 1947”. Kompas. 2022-08012. aksès 2024-02-25.  Ka bulân Mèi 1947, Hasibuan arassa ce’ dhessekeh ka Karawang bân dhibi’en ngallè markas ah ka Rengasdengklok. Kalabân ghâgghârâh Tambun bân Karawang ka tanangah bâlândhâ ka Agresi Militer I, Hasibuan bân pasukannah nyorot ka Tegal polana bâḍâ plompong Alri.

 Karier Politik 
Samarèna penyerahan keḍolatan ka tangghâl 27 Ḍèsèmber 1949, Hasibuan mèlè kaangghuy pension ḍâri dhunnyana militer bân mèlè kaangghuy agabung ka politik.Jawahir Gustav Rizal dan Inggried Dwi Wedhaswary. “Hari Ini dalam Sejarah: Penyerahan Kedaulatan Belanda kepada Indonesia”. Kompas. 2021-12-27. aksès 2024-02-25.  Ka bulân Jânuari 1950, dhibi’en dhâaddhi anggotana Panitia Amanat Soara Rakyat Bekasi sè nuntut èpèsana Bekasi ḍâri Distrik Federal Jakarta bân ngobâ nyamana Kebhupatèn Jatinegara dhâddi Bekasi.

Mènangka bâgiyân ḍâri Panitia Amanat Soara Rakyat Bekasi, Hasibuan ètojjhu’ dhâddhi penghubung ka pamarènta RIS. Dhibi’en kèya norok rapat raksasa. Namong, dhibi’en bân Noer Ali ètahan ka Daan Jahja polana mabâdâ kompolan rajâ ta’ amit.Widya Lestari Ningsih. “Rapat Raksasa di Lapangan Ikada: Latar Belakang, Penggagas, dan Tujuan”. Kompas. 2022-09-22. aksès 2024-02-25. Pas, dhibi’en bân Ali ajellasaghi jhâ’ kalakoânna kaḍuwâna ma’lè ajuangaghi naghârâ kesatuan. Kalabân rowa, Jahja abèbas aghi kaḍuwâna bân dhibi’en nyobak angusul aghi parkara kasebbhut ka DPR RIS.

Hasibuan pas agabung ka Partai Masyumi samarèna èbubaraghi Naghârâ Pasundan ka bulân Pèbruwari 1950. Pas, dhibi’en èpadhâddhi Ketua DPRDS Kebhupatèn Bekasi samarèna DPRDS Kebhupatèn Bekasi èdiriaghi ka tangghâl 10 Nòpèmber 1950.Hidayatulloh Permana, Rakhmad. “Riwayat Partai Masyumi: Dibubarkan Soekarno, Kini Dibangkitkan Lagi” . Detik. 2020-12-07. aksès 2024-02-25. Bâḍâna DPRDS Kebhupatèn Bekasi dhâddhi ancaman ka Bhupatè Bekasi Syhandan Umar bân dhibi’en makalowar tudingan jhâ’ Hasibuan amonopoli sabâ bân empang è Bekasi.

Ka taon 1955, Hasibuan ajabat dhâddhi sekretaris Partai Masyumi cabang Bekasi bân anggota Panitia Pembagiyân Tana Sabâ Naghârâ Kecamatan Bekasi. Dhibi’en kèya dhâddhi pembela Noer Ali sè èkabele nyerobot tana sareng PKI. Ka taon 1956, dhibi’en ngunḍuraghi ḍiri ḍâri posisina sè dhâddhi Ketua DPRDS Kebhupatèn Bekasi.

 Akhèr Oḍi’na 
Hasibuan adhingghâl dhunnya ka taon 1961 polana sakek bhârâ. Dhibi’en èmakamaghi è seddhi’na makam binina è pemakaman sè bâdâ è buḍina Masjid Agung Al-Barakah, Bekasi. Vitorio Mantalean dan Jessi Carina. “Masjid Agung Al-Barkah Bekasi: Surau Markas Pahlawan, Disinggahi Sokarno Saat Diculik ke Rengasdengklok". Kompas. 2021-04-24. aksès 2024-02-25. 

Sè ngertè sajhârâ anyama Beny Rusmawan nemmoh makam Hasibuan dâlâm kabâdâân ta’ tarabât. Nemmoh kabâdâân makam sè nèser, Pamarènta Kotta Bekasi mabâccè’ makam Hasibuan ka bulân Dèsèmber 2022 bân bâccè’an alangsung salama sabulân.

 Kaoḍiânna 
Hasibuan amantan sareng Hasanah bân binina adhingghâl dhunnya ka taon 1955. sabellum adhingghâl dhunnya, dhibi’en awasiat kaangghuy èmakamaghi è seḍḍi’in makam binina.Dzaky Nurcahyo dan Ambaranie Nadia Kemala Movanita. "Rizal Ramli Dimakamkan Satu Liang Lahad dengan Istri, Keluarga: Wasiat Beliau”. Kompas. 2024-01-04. aksès 2024-02-25.

 Karjâ 
Hasibuan epadhâddhi mènangka nyamana jhâlân bân alun-alun è Kotta Bekasi. ka tangghâl 10 Sèptèmber 2021, TNI-AL aberri’ penghargaan ka Hasibuan. “Tokoh Bermarga Hasibuan Jadi Nama Alun-Alun dan Jalan di Bekasi” . Detik. 2023-02-02. aksès 2024-02-25.

 Sombher